Diari Oficial de la Generalitat Valenciana


Sumari del DOGV 7634, del 13-10-2015 (2015/8051)

RESOLUCIÓ de 28 de setembre de 2015, de la Universitat Miguel Hernández d'Elx, per la qual es convoca procediment per a l'adaptació del personal funcionari d'esta Universitat Miguel Hernández d'Elx a la naturalesa del lloc que ocupa. Referència 1898/15.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8051


Data del document
:   28-09-2015

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de setembre de 2015, de la Universitat Miguel Hernández d'Elx, per la qual es convoca procediment per a l'adaptació del personal funcionari d'esta Universitat Miguel Hernández d'Elx a la naturalesa del lloc que ocupa. Referència 1898/15. [2015/8051]  
Aprovada la relació de llocs de treball del personal d'administració i servicis d'esta Universitat Miguel Hernández d'Elx per acords del Consell de Govern, en sessions de data 25 de novembre de 2014, 27 de maig i 25 de juny de 2015 i per acords del Consell Social en sessions de data 17 de desembre de 2014 i 29 de juny de 2015, i modificada la naturalesa del lloc/s que consten en l'annex I de la present resolució.  
  
D'acord amb el que disposa l'article 38 del Decret 33/1999, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Publica Valenciana.  
  
Este Rectorat convoca procediment per a procedir a l'adaptació de la naturalesa jurídica del personal funcionari d'esta Universitat Miguel Hernández d'Elx a la naturalesa administrativa del lloc que ocupa, segons les següents  
  
Bases de la convocatòria  
  
1. Requisits dels aspirants  
1.1. Per a ser admès en el procediment, els aspirants hauran de reunir les condicions següents:  
a) Ser personal funcionari de carrera del grup C1 d'administració especial, de la Universitat Miguel Hernández d'Elx.  
b) Trobar-se en situació de servici actiu i exercir, amb destí definitiu o provisional, en algun dels llocs de treball que consten en l'annex I; o tindre concedida la reserva d'un dels llocs, per qualsevol de les causes legalment o reglamentàriament previstes; o bé trobar-se en altra situació administrativa, sempre que conserve el dret al reingrés al lloc de treball.  
  
c) Ocupar el/els lloc/s descrit/s en l'annex I.  
1.2. Les condicions referides en els apartats anteriors hauran de reunir-se en el moment de finalització del termini de presentació d'instàncies i gaudir d'estes durant tot el procés selectiu, fins al moment de la presa de possessió.  
  
2. Sol·licituds  
2.1. Qui desitge prendre part en el procediment haurà de fer-ho constar en instància, que serà facilitada gratuïtament en el Servici de Personal d'Administració i Servicis (edifici Rectorat i Consell Social) i en els centres de Gestió de Campus d'esta Universitat, que s'adreçarà al rector de la Universitat Miguel Hernández d'Elx, i que es presentarà en el Registre General de la Universitat i en els registres auxiliars dels centres de Gestió de Campus, en el termini de 15 dies hàbils comptats a partir del següent al de la publicació d'esta convocatòria en el Diari Oficial de la Comunitat Valenciana.  
Es podran emprar les vies establides en l'article 38.4 de la Llei 30/1992, de 26 de novembre.  
Les instàncies presentades en les oficines de Correus es presentaran en sobre obert perquè l'empleat estampe el segell de dates en la part superior esquerra d'estes, i haurà de figurar amb claredat el nom de l'oficina i la data, i es remetran a l'adreça següent: Universitat Miguel Hernández d'Elx, Registre General, Edifici de Rectorat i Consell Social, avinguda de la Universitat, s/n, 03635, Elx, Alacant.  
  
2.2. A la sol·licitud s'adjuntarà la documentació següent:  
a) Una fotocòpia del document nacional d'identitat.  
b) Certificat del Servici de Personal d'Administració i Servicis acreditatiu que es compleixen els requisits continguts en la base 1.1.  
  
2.3. Els mers erros de fet que de la sol·licitud pogueren corregir-se com a tals, podran esmenar-se en qualsevol moment, d'ofici o a petició de l'interessat.  
2.4. Les dades de caràcter personal aportades pels aspirants quedaran incloses en un fitxer automatitzat d'esta Universitat, i es comprometran a no fer un ús distint d'estos.  
La Universitat Miguel Hernández d'Elx informa, així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de protecció de dades; que han de ser exercits per escrit davant de la gerent de la Universitat.  
  
3. Admissió d'aspirants  
3.1. Expirat el termini de presentació d'instàncies, prèvia verificació del compliment de tots els requisits de participació assenyalats en esta convocatòria, el rector dictarà resolució que contindrà relació provisional d'admesos i exclosos a la realització de la prova objecte de la present convocatòria. Necessàriament en esta relació hauran de constar els cognoms, nom i document nacional d'identitat de tots els aspirants i motius d'exclusió si és el cas.  
3.2. Els aspirants exclosos podran, en el termini de 10 dies hàbils, comptats a partir del següent a la publicació de la llista provisional d'admesos i exclosos, d'acord amb el que disposa l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que haja motivat la seua exclusió, o realitzar les al·legacions que consideren oportunes.  
3.3. Transcorregut el termini de 10 dies, esmenats els defectes si és procedent, i vistes les al·legacions que corresponguen, se dictarà una resolució que contindrà la relació definitiva d'admesos i exclosos.  
3.4. Seran causes d'exclusió, a més de l'incompliment del que s'estableix en estes bases, la no-presentació de fotocòpia de DNI vigent i l'omissió de la firma en la sol·licitud.  
  
4. Procediment d'adaptació de la naturalesa dels llocs  
El procediment comprendrà dos fases:  
1a. fase: curs. De caràcter obligatori i eliminatori.  
El curs tindrà una duració de 20 hores.  
Els programes i matèries que integren el curs figuren en l'annex II d'esta convocatòria.  
El curs tindrà lloc en les dates que oportunament siguen establides per la gerent de la Universitat, i comunicades als aspirants admesos.  
  
Per a superar esta fase és requisit que els/les aspirants hagen assistit al 80 % de les hores lectives del curs.  
2a. fase: prova. De caràcter obligatori i eliminatori.  
Consistirà en la resolució de dos supòsits teoricopràctics, amb preguntes de resposta curta, relacionats amb les matèries que integren els mòduls específics del curs. Per a l'execució de la prova s'establiran els materials, mitjans i instruccions que es consideren adequats per a dur-la a terme.  
Esta prova serà qualificada com apte o no apte, i quedaran eliminats del procés els qui resulten qualificats com no aptes.  
  
5. Publicitat dels resultats  
5.1. Una volta finalitzat el curs i realitzada la prova escrita, el tribunal farà publica en els taulers d'anuncis oficials de la Universitat Miguel Hernández d'Elx la llista d'aspirants que hagen superat el procés, amb la qualificació obtinguda d'apte / no apte. Es donarà un termini de reclamacions de 10 dies hàbils.  
5.2. Finalitzat el termini de reclamacions, es publicarà en els taulers d'anuncis oficials de la Universitat Miguel Hernández d'Elx un llistat amb la relació definitiva d'aspirants que han superat el procés i que seran proposats per al seu nomenament en el lloc definit en el RPT vigent, declarat en la seua sol·licitud.  
5.3. La presa de possessió serà efectuada en el termini d'un mes comptat des de la data de publicació del seu nomenament en el Diari Oficial de la Comunitat Valenciana.  
  
6. El tribunal  
6.1. Els membres del tribunal i els seus assessors se subjectaran en el seu règim i funcionament al que s'estableix en l'article 22 i següents de la Llei 30/1992, de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en la mencionada llei i al que preveu l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
6.2. Amb anterioritat a la iniciació del curs d'adaptació, si és el cas, es publicarà resolució amb nomenament de nous membres del tribunal en substitució dels que hagueren perdut la seua condició.  
  
6.3. Prèvia convocatòria del president, es constituirà el tribunal amb l'assistència del president i secretari i de la mitat, almenys, dels seus membres titulars o suplents.  
6.4. Durant el procés, el tribunal resoldrà tots els dubtes que pogueren sorgir en l'aplicació d'estes normes, així com el que s'haja de fer en els casos no prevists.  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, que es limitaran a prestar la seua col·laboració en les seues especialitats tècniques. La designació dels assessors haurà de comunicar-se al rector de la Universitat.  
6.6. El tribunal qualificador adoptarà les mesures que calga en aquells casos en què resulte necessari, de forma que els aspirants amb minusvalidesa gaudisquen de similars condicions per a la realització dels exercicis que la resta dels participants. En este sentit s'establiran, per a les persones amb minusvalidesa que ho sol·liciten, les adaptacions possibles en temps i mitjans per a la seua realització.  
6.7. Als efectes de comunicació i restants incidències el tribunal tindrà la seua seu en el Servici de Personal d'Administració i Servicis de la Universitat, Ed. Rectorat i Consell Social, Campus d'Elx.  
6.8. Composició del tribunal  
Els membres del tribunal qualificador seran nomenats pel rector, segons l'article 79 i concordants de l'Estatut Bàsic de l'Empleat Públic, mitjançant resolució que es farà publica en els taulers d'anuncis oficials de la Universitat Miguel Hernández d'Elx.  
  
  
7. Consulta de la pàgina Web  
La present convocatòria i els actes que se'n deriven que requereixen publicació podran ser consultats en el blog del Servici de Personal d'Administració i Servicis de la Universitat Miguel Hernández d'Elx, en l'adreça http://serviciopas.umh.es/.  
  
8. Norma final  
Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del Jutjat Contenciós Administratiu d'Elx en el termini de dos mesos comptats a partir del dia següent a la seua publicació, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en l'article 6.4 de la Llei Orgànica 6/2001, de 21 de desembre, d'Universitats, i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar-se recurs de reposició en el termini d'un mes comptat a partir del dia següent al de la publicació de la present resolució, davant el rector, de conformitat amb el que es disposa en l'article 116 de la Llei 30/1992, redactat conforme a la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.  
  
Davant les actuacions del tribunal, es podrà interposar recurs d'alçada previst en l'article 114 de la Llei 30/1992, redactat conforme a la Llei 4/1999, de 13 de gener, en el termini d'un mes comptat des del dia següent al de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant el rector com a òrgan competent per a resoldre'l.  
Tots els actes de notificació dels procediments que s'inicien com a conseqüència d'admetre els anteriors recursos es faran, amb text íntegre, en els taulers d'anuncis oficials de la Universitat Miguel Hernández d'Elx, i en ressenya indicativa en el Butlletí Oficial de la Província d'Alacant.  
  
Elx, 28 de setembre de 2015.- El rector: Jesús Tadeo Pastor Ciurana.  
  
  
  
  
ANNEX II  
  
Contingut del curs (20 h):  
1. Concepte i missió dels servicis bibliotecaris.  
2. Biblioteques universitàries: concepte, funcions i servicis.  
3. Els documents i les seues classes.  
4. La normalització de la identificació bibliogràfica: ISBD, ISBN, ISSN.  
5. Classificació. Classificacions sistemàtiques i alfabètiques. La CDU.  
6. Els formats MARC. Els formats IBERMARC.  
7. Els catàlegs de les biblioteques. Concepte, classes i fins.  
8. Procés tècnic dels fons bibliogràfics: registre, segellat, etc.  
9. Procés tècnic: ordenació dels fons i dels depòsits.  
10. Conservació del fondo documental i bibliogràfic.  
11. Servicis als usuaris: referencia i informació bibliogràfica, difusió selectiva de la informació i formació bàsica d'usuaris.  
12. Servicis als usuaris: préstec, préstec interbibliotecari i extensió bibliotecària.  
13. La biblioteca digital.  
  
  
Model de sol·licitud per a participar en la convocatòria de curs d'adaptació del personal funcionari de la Universitat Miguel Hernández d'Elx a la naturalesa del lloc que ocupa  
  
DADES PERSONALS  
Primer cognom Segon cognom Nom  
Categoria/cos/escala Grup  
 Denominació del lloc que ocupa  
  
  
  
EXPOSA  
Que havent-se publicat convocatòria de curs d'adaptació de la naturalesa jurídica del personal funcionari a la naturalesa administrativa del lloc que ocupa, mitjançant resolució de la Universitat Miguel Hernández d'Elx, de referència ..., de data ...  
  
SOL·LICITA  
Participar en la convocatòria per al lloc de la RPT en vigor:  
Núm. lloc: ...  
Denominació del lloc: ...  
I que la llengua elegida per a la realització de la prova és: (marcar només una opció)  
  
 CASTELLÀ VALENCIÀ  
  
A estos efectes, adjunte a la present sol·licitud la documentació requerida en la convocatòria de referència ...  
  
..., ... d ... de 20...  
  
(signatura)  
  
RECTOR DE LA UNIVERSITAT MIGUEL HERNÁNDEZ D'ELX.